English: Diolch, Mabon. You make a series of really good points there. We absolutely have learnt lessons from the ICF; we always look to evaluate our programmes as they run through and hope to adapt them as we go. Amongst the lessons learned, we've been looking at how the structure of the funds can be improved. In particular, we want regional partnership boards to focus on strategic functions, ensuring that they have the expertise to identify the capital investment opportunities appropriate to their population, and we are supporting them directly with the resources to do just that. At the same time, we want to see much greater involvement of social housing providers, local authorities and housing associations in delivery, hence the change in the emphasis of the fund. It was the integrated capital fund, this time it's housing with care, so putting housing front and centre to make sure that those providers are much more integrated into the planning than they were for the first iteration of the fund. They were there, but not quite as integrated as we would like them to have been. We're also looking to encourage a mix of social housing grant and HCF, or the housing-with-care fund, to increase the number of schemes that can be funded, and that will ensure that regional partnership boards have pipelines of schemes that are more resilient to slippage, with things like the pandemic. We're currently experiencing, as everyone in this Chamber knows, real issues with supply chains and increased costs of supplies. So, we're making sure that the pipeline is there. We have a series of different funds that can be brought to bear. Also, I want - and everybody in this Chamber will have heard me say this - these sustainable communities that we talk about. We don't want retirement villages, we want people spread into their communities so that we have a mix of tenures. So, allowing our social housing grant to be used alongside it means that we can get social homes into the mix as well. I'm really keen to do that. We're also using the same assessment criteria as our main social housing programme while making allowances for the additional requirements of specialised housing. The evaluation model will look the same, so we'll be able to compare them in a way that we weren't able to do with the first fund, and that's one of the lessons learnt, as well. There is a real call for strong leadership from the regional partnership boards to use the resources at their disposal to forge stronger partnership relationships with housing partners and to ensure the investment of support across Government portfolios for a healthy and more resilient low-carbon Wales. So, to that end, we're also insisting on low-carbon passive house-type standards for these buildings, so they have low energy requirements and they don't contribute more carbon than they need to to the climate problem, both in the construction phase and in the living phase. So, we're ticking a lot of different priorities here with the same thing. And then, just lastly, I actually opened a children's home, as it happened, in Torfaen, under the old programme, and it was one of the most - well, I don't know how to describe it, really - emotional things I've ever done as a Minister, because it brought two young people back from out of country, back into their community. Their parents were there to greet them, they had supported housing in the middle of their community, and the joy on their faces was just worth every single penny. But, even better, it was actually saving money as well, so what's not to like about this model? So, I really hope to see this rolled out across Wales ASAP.
Welsh: Diolch, Mabon. Roeddech chi'n gwneud cyfres o bwyntiau da iawn yn y fan yna. Rydym ni wedi dysgu gwersi hanfodol o'r gronfa gofal integredig; rydym ni bob amser yn ceisio gwerthuso ein rhaglenni wrth iddynt fynd rhagddynt ac yn gobeithio eu haddasu wrth fynd. Ymhlith y gwersi a ddysgwyd, rydym ni wedi bod yn ystyried sut y gellir gwella strwythur yr arian. Yn benodol, rydym ni'n awyddus i fyrddau partneriaethau rhanbarthol ganolbwyntio ar swyddogaethau strategol, gan sicrhau bod yr arbenigedd ganddyn nhw i nodi'r cyfleoedd buddsoddi cyfalaf sy'n briodol i'w poblogaethau nhw, ac rydym ni'n eu cefnogi nhw'n uniongyrchol gyda'r adnoddau i wneud hynny. Ar yr un pryd, rydym ni'n dymuno gweld llawer mwy o gyfranogiad oddi wrth ddarparwyr tai cymdeithasol, awdurdodau lleol a chymdeithasau tai yn y gwaith o gyflawni, a dyna pam y newidiwyd pwyslais y gronfa. Honno oedd y gronfa gyfalaf integredig, cronfa tai â gofal yw hi'r tro hwn, felly mae hi'n rhoi tai yn y canol i sicrhau bod y darparwyr hynny'n llawer mwy integredig o ran y gwaith cynllunio nag yr oedden nhw'n arfer bod yn y fersiwn gyntaf o'r gronfa. Roedden nhw yno, ond nid mor integredig ag yr hoffem ni iddyn nhw fod. Rydym ni hefyd yn ceisio annog cymysgedd o grant tai cymdeithasol a'r gronfa tai â gofal i gynyddu nifer y cynlluniau y gellir eu hariannu, ac fe fydd hynny'n sicrhau bod gan fyrddau partneriaeth rhanbarthol bibellau o gynlluniau sy'n llai tebygol o fynd ar chwâl, oherwydd phethau fel y pandemig. Rydym ni, ar hyn o bryd, fel gŵyr pawb yn y Siambr hon, yn gweld problemau gwirioneddol gyda chadwyni cyflenwi a chostau cynyddol cyflenwadau. Felly, rydym ni'n gwneud yn siŵr fod y biblinell yn gweithio. Mae gennym ni gyfres o wahanol gronfeydd y gellir dod â nhw i'r amlwg. Hefyd, rwy'n awyddus i gael - ac mae pawb yn y Siambr hon wedi fy nghlywed i'n dweud hyn, mae'n debyg - y cymunedau cynaliadwy hyn yr ydym ni'n sôn amdanyn nhw. Nid ydym ni'n dymuno gweld pentrefi ymddeol, rydym ni'n awyddus i bobl fynd ar led yn eu cymunedau fel y bydd cymysgedd o ddeiliadaethau gennym ni. Felly, mae caniatáu i'n grant tai cymdeithasol gael ei ddefnyddio ochr yn ochr ag ef yn golygu y byddwn ni'n rhoi cartrefi cymdeithasol yn y gymysgedd hefyd. Rwy'n awyddus iawn i wneud hynny. Rydym ni hefyd yn defnyddio'r un meini prawf asesu â'n prif raglen tai cymdeithasol wrth ganiatáu am y gofynion ychwanegol sydd o ran tai arbenigol. Yr un olwg fydd ar y model gwerthuso, felly fe fyddwn ni'n gallu cymharu pethau mewn ffordd nad oeddem ni'n gallu gwneud hynny gyda'r gronfa gyntaf, a dyna un o'r gwersi a ddysgwyd hefyd. Fe geir galw gwirioneddol am arweiniad cryf gan y byrddau partneriaeth rhanbarthol i ddefnyddio'r adnoddau sydd ar gael iddyn nhw ar gyfer meithrin perthynas bartneriaeth sy'n fwy cadarn gyda phartneriaid tai a sicrhau bod cymorth yn cael ei fuddsoddi ar draws portffolios y Llywodraeth ar gyfer Cymru carbon isel iach a mwy cydnerth. Felly, i'r perwyl hwnnw, rydym ni hefyd yn mynnu safonau rhywbeth tebyg i rai carbon isel ynni goddefol ar gyfer yr adeiladau hyn, felly gofynion isel sydd ganddyn nhw o ran ynni ac nid ydyn nhw'n golygu mwy o garbon diangen i'r broblem yn yr hinsawdd, yn y cyfnod adeiladu ac yn y cyfnod byw. Felly, rydym yn gwireddu llawer o wahanol flaenoriaethau yma gyda'r un peth. Ac yna, yn olaf, fe agorais i gartref plant, fel digwyddodd hi, yn Nhorfaen, o dan yr hen raglen, ac roedd hwnnw'n un o'r pethau mwyaf - wel, nid wyf i'n gwybod sut i ddisgrifio hynny, mewn gwirionedd - pethau emosiynol a welais i erioed fel Gweinidog, oherwydd fe ddaethpwyd â dau unigolyn ifanc yn ôl o wlad arall, yn ôl i'w gwlad eu hunain. Roedd eu rhieni yno i'w cyfarch nhw, roedden nhw wedi cefnogi tai yng nghanol eu cymuned, ac roedd dim ond gweld y llawenydd yn eu hwynebau yn werth pob dimai goch. Ond, hyd yn oed yn well na hynny, roedd yn arbed arian hefyd, felly beth sydd yna nad yw i'w hoffi am y model hwn? Felly, rwy'n gobeithio yn fawr y bydd hyn yn cael ei gyflwyno ledled Cymru cyn gynted ag y bo modd.